දේශපාලකයන්ට ක්‍රීඩා සංගම්වල නිලතල දැරීම තහනම් වුවහොත් ශ්‍රී ලංකාවට ආසියානු වොලිබෝල් සම්මේලනයේ සභාපති තනතුර අහිමිවන බව ශ්‍රී ලංකා වොලිබෝල් සම්මේලනය අනතුරු අඟවා සිටියි.ක්‍රීඩා අමාත්‍යාංශය මගින් ඉදිරියේ සිදුකිරීමට නියමිත නීති රෙගුලාසි සංශෝධනයේදී දේශපාලකයන්ට ක්‍රීඩා සංගම්වල නිලතල දැරීම තහනම් කෙරෙනු ඇත.එසේ වුවහොත් ශ්‍රී ලංකා වොලිබෝල් සම්මේලනයේ සභාපති ඇමැති ඩිලාන් පෙරේරා මහතාට වොලිබොල් මුල් පුටුවෙන් ඉවත් වීමට සිදුවේ.ආසියානු වොලිබෝල් සම්මේලනය මීළඟ සභාපති තෝරා ගැනීමේදී ශ්‍රී ලංකාවට ප්‍රමුඛතාවක් හිමිවන අතර ඒ සඳහා ශ්‍රී ලංකා වොලිබෝල් සම්මේලන සභාපති ඇමැති ඩිලාන් පෙරේරා මහතා නම් කිරීමට යෝජිතය.”ක්‍රීඩා ඇමැතිවරයා ගන්නා තීරණවලට අප එකඟ විය යුතුයි.